**Izvješće o radu Zbora sudaca Hrvatskog saveza**

**u 2018. godini**

**(izložbena sezona 2018/19)**

Zbor sudaca kao jedno od najvažnijih stručnih tijela Hrvatskog saveza tijekom prošle godine održao je dvije sjednice svog izvršnog odbora (prvu u Milanovcu 17. lipnja, drugu također u Milanovcu 9. rujna. Na sjednici održanoj u lipnju predsjednik D. Takač je izvjestio nazočne da je IOHS na prijedlog IOZS imenovao nove instruktore za golubove: S. Tisanića, D. Čosića, D. Takača i Ž. Šerepac, za perad I. Šoltića i D. Biličića, za kuniće Ž. Marušića i N. Kovača. Na drugoj sjenici održanoj u rujnu, a na prijedlog specijalnih klubova donesena je odluka o imenovanju sudaca specijalista. Za kingove D. Čosić, za engleske gušane Z. Tomljenović, za suce specijaliste za brame i kokinkine imenovani su D. Bilićić, M. Radović i K. Safundžić. Na istoj sjednici donesena je i odluka o održavanju skupštine i seminara. Skupština Zbora sudaca, istovremeno s održavanjem seminara za sve grane uzgoja održana je 7. listopada 2018. god. u Predavcu kraj Bjelovara. Na skupštini je prihvaćeno izvješće o radu u protekloj godini, a s obzirom da je ovo bila izborna skupština, na prijedlog IO izabran je i novi izvršni odbor i novi predsjednik Ivica Šoltić. Na seminaru je sudjelovalo 26 sudaca za golubove, 12 sudaca za perad, 18 sudaca za kuniće i 8 sudaca za ptice što je bio dostatan broj sudaca za delegiranje u protekloj izložbenoj sezoni.

Kroz cijelu izložbenu sezonu u Hrvatskoj je održano 30 izložbi na kojima je izloženo ukupno 15 617 životinja, od toga broja izloženo je bilo 9 250 golubova, 3 500 peradi, 1 595 kunića, 1 181 ptica i 9o zamorčića. Na ovih 30 izložbi delegirano je ukupno 208 sudaca (108 sudaca za golubove, 44 sudaca za perad, 29 sudaca za kuniće, 20 sudaca za ptice i 2 za zamorčiće). Na svim izložbama suci su dodijelili 1573 šampionskih titula, od toga 955 kod golubova, 338 šampiona kod peradi,172 šampiona kod kunića, 105 kod ptica i 3 titule kod zamoraca.

Prošlogodišnju izložbenu sezonu, bez obzira na opstrukcije nekolicine udruga koje su održale nelegalne izložbe i nisu tražile delegiranje sudaca nego su to same napravile, a pojedini suci sami se delegirali po prvi puta u četrdesettrogodišnjoj povijesti Hrvatskog saveza kršeći sve Pravilnike koje je Hrvatski savez godinama ustrojavao, poboljšavao i donosio, možemo smatrati veoma uspješnom u svakom segmentu. I po broju izložbi, i po broju izloženih životinja, i po kvaliteti istih, a posebno izložene peradi koja je u stalnom porastu kako po brojevima tako i po kvaliteti.

Kao i prošlih godina i ove izložbene sezone na našim izložbama bili su angažirani i suci iz inozemstva (iz Slovenije 4 suca (2 za kuniće, 1 za perad , 1 za golubove), iz Austrije 3 suca za golubove, iz Mađarske 6 sudca za golubove i po jedan sudac za golubove iz Njemačke, Češke, Slovačke i Nizozemske. Naši suci su također ocjenjivali u inozemstvu: u Bugarskoj 2 suca za perad (D. Bilićić i K. Safundžić ) u BiH 4 sudca (J. Briški, A. Jelušić golubove, K. Safundžić i D. Biličić perad), u Mađarskoj je Ž. Šerepac ocjenjivao golubove, u Srbiji su ocjenjivali golubove D. Čosić i D. Takač, perad D. Biličić i Ž. Gagula.a kuniće Z. Kalabek i I. Hudorović. Na europskoj izložbi u Danskoj ocjenjivala su četri naša suca: golubove Ž. Šerepac i V. Pavin, a perad K. Safundžić i D. Biličić. Dakle čak 17 naših suadca je bilo angažirano u inozemstvu na ocjenjivanju što nam ukazuje na ispravan i kvalitetan rad Zbora sudaca i valoriziranje istog od strane inozemnih Saveza, a edukaciju i unapređenje i podizanje kvalitete sudaca svih grana uzgoja moramo i dalje nastaviti. S tim ciljem vođeni, i prošle godine su naši suci za kuniće, perad i golubove (Ž. Marušić, T. Kapitan,K. Safundžić, D. Biličić, J. Toplak, D. Čosić, D. Takač, Ž. Šerepac i V. Pavin sudjelovali na seminaru europskog Saveza u Oksbolu u Danskoj. Naravno s edukacijom školovanjem i seminarima trebamo nastaviti i u budućnosti, kao i osposobljavanjem i primanjem novih mladih sudaca pripravnika.

S ciljem unapređenja i pomlađivanja dobne strukture sudaca stalno je otvorena mogučnost primanja novih sudaca pripravnika, a prošle godine, temeljem odlukle IOZS održano je i polaganje ispita 17. studenoog 2018. god. u Zaboku svih onih kandidata koji su ispinili uvjete za polaganje. Ispitu su uspješno položili za suce ocjenjivače golubova: Damir Golubić, Anto Jelušić, Sara Levanić i i Božidar Horvatec, za savezne suce za golubove: Oto Daku i Denis Pavić, za suce ocjenjivače za perad položili su Ivica Kralj i Ankica Šadek, a za saveznog suca za perad Željko Gagzla i Tomislav Levanić. Za suca ocjenjivaća za kuniće ispit su položili Robert Kranjčević i Ivan Hudorović, a za savezne suce za kuniće ispit su položili Vladimir Ovčar i Željko Vranešić. Ovim polaganjem ispita svakako smo dobili više mogućnosti kojima olakšavamo delegiranje i nesmetano odvijanje izložbene sezone.

Zbor sudaca ocjenjivača danas raspolaže s 49 sudaca za golubove, 20 sudaca za perad, 12 sudaca za ptice, 29 sudaca za kuniće i 3 suca za zamorčiće. Ovaj broj sudaca svih grana uzgoja zadovoljio bi potrebe naše izložbene sezone kada bi svi suci bili aktivni i udovoljavali propisanim kriterijima za delegiranje. Nažalost to nije tako i dobar dio sudaca ne dolazi na seminare niti se educiraju, nit žele suditi, a neki pripravnici, mada već nekoliko godina na popisu, nisu u stanju odstažirati potrebne izložbe ili zbog nedostatka volje ili zbog drugih osobnih razloga. Stoga i nadalje apeliramo na članice da animiraju svoje mlade uzgajivače i potaknu ih na stažiranje u Zboru sudaca kako bi poboljšali i starosnu strukturu sudaca svih grana uzgoja koja baš i nije povoljna i kako bi i u budućnosti mogli zadovoljiti sve potrebe izložbene sezone.

Tajnik Predsjednik

Vladimir Pavin Ivica Šoltić